Normaali pääsymaksu + mahdollinen merkki
Merkkejä on voi suorittaa perjantaina 17.10. 12-15 non-stoppina altaalla. Mahdollista on suorittaa perinteisiä uimakoulumerkkejä sekä eri pituisten matkojen uintimerkkejä (alkaen yhtäjaksoinen 25 m:n uinti). Katso eri uintimerkit SUH:n sivuilta https://suh.fi/wp-content/uploads/2023/07/Uimakoulumerkit-ja-uintimerkit.pdf Merkkisuorituksen hinta on normaali uintimaksu ja suorituksen jälkeen merkkejä voi ostaa palvelupisteeltä. Joitain harvinaisempia merkkejä tilaamme suorituksen jälkeen. Tavoitetaulukon näet SUH:n sivuilta https://suh.fi/wp-content/uploads/2023/06/Uinnin-tavoitetaulukko-ja-ohjeet.pdf Uintimerkit innostavat uimataidon oppimiseen. Muista ottaa mukaan uintikirja!
Brigitta Rajalan Elämän ja luonnon monimuotoisuus -taidenäyttely
Kuortaneen kirjastossa lokakuun ajan esillä Birgitta Rajalan näyttely Elämän ja luonnon monimuotoisuus, joka koostuu akvarelli- ja akryylitöistä. Tervetuloa!
Pääkirjaston Aallon kirjastossa, kirjastoautoissa sekä Nurmon, Peräseinäjoen ja Ylistaron lähikirjastoissa vietetään palapelien ja lautapelien vaihtoviikkoja 3.–14.11. Voit tuoda vaihtoon pelikuntoiset, tarpeettomiksi jääneet pelit tai hakea kotiin uutta pelattavaa muiden tuomista.
Aallon kirjasto, kirjastoautot, Nurmon kirjasto, Peräseinäjoen kirjasto ja Ylistaron kirjasto
Lauta- ja palapelien vaihtoviikot kirjastoissa
Onko kannettavassa tietokoneessasi vielä Windows 10? 25 ensimmäistä tuotua konetta päivitetään!
Voit tuoda koneesi päivitettäväksi seuraavina aikoina: ti 7.10. kello 12–16 ke 8.10. kello 13–18 to 9.10. kello 12–16 Tuo kone kirjaston digineuvojalle asiakaspalvelutiskille ja täytä lomake, niin digineuvojat päivittävät koneesi. Tietokone jää kirjastoon päivityksen ajaksi ja digineuvojat ilmoittavat, koska kone on valmis. Tämä koskee vain koneita, joissa on Windows 10 ja joihin voi asentaa Windows 11. Apila-kirjasto, Alvar Aallon katu 14.
Päivitä Windows 11 Seinäjoen pääkirjastossa
Joulun ihme -konsertissa lapualainen laulaja-lauluntekijä Anni Luoma esittää niin omia joululaulujaan kuin perinteisiä ja vähän uudempiakin joulun tunnelmapaloja. Konsertissa esiintyvät: Anni Luoma laulu, piano ja huilu Antti Honkanen kitarat Lämpimästi tervetuloa joulumusiikin äärelle! Anni Luoma Music yhteistyössä Seinäjoen kaupunginkirjaston kanssa. Apila-kirjasto, Jaaksi-sali, Alvar Aallon katu 14.
Joulun ihme -konsertti Seinäjoen pääkirjastossa
Anni Luoma Music yhteistyössä kirjaston kanssa
Nuorten lukupiiri kokoontuu seuraavan kerran 28.10. klo 17-18! Lukupiiri on suunnattu yläasteikäisille. Lukupiiriin saa tulla vapaasti, ennakkoilmoittautumista ei tarvita, joten voit osallistua niille kerroille, joille pääset. Toiselle kerralla on valittu kirjaksi John Greenin kirja Kilpikonnan kuorella. Se on kertomus pakko-oireista, sinnikkyydestä, rakkaudesta sekä ystävyyden voimasta ja kaiken ohessa ratkotaan mysteeriäkin. Kirjaa on varattu kirjaston asiakaspalveluun muutama kappale, joten voit kirjaston asiakaspalvelutiskistä käydä lainaamassa lukupiiri kirjan itsellesi luettavaksi. Voit tulla myös mukaan keskustelemaan kirjasta, jos olet kirjan jo joskus aikaisemminkin lukenut tai kuunnellut. Kirjasta keskustellaan yhdessä rennosti ja ajan salliessa puhutaan myös muistakin kirjoista. Lisäksi valitaan syksyn viimeiselle kerralla uusi lukupiirikirja. Lukupiiriä vetää kirjastonhoitaja Petra. Tervetuloa kokeilemaan lukupiiri toimintaa!
Tule mukaan jännittävälle matkalle muinaisten hautojen maailmaan! Lasten oma arkeologiluento vie 6–12-vuotiaat tutkimaan, mitä arkeologi tekee ja mitä haudat voivat kertoa ihmisistä, jotka elivät kauan ennen meitä. Luvassa on kiehtovia tarinoita ja mahdollisuus esittää omia kysymyksiä oikealle arkeologille! Luennoitsijana Janne Rantanen, arkeologi, Seinäjoen museot. Luento on maksuton. Ennakkoilmoittautumiset pyydetään tekemään Etelä-Pohjanmaan kesäyliopiston verkkosivuilla: https://epky.fi/kesayliopisto/kurssi/3074/lasten-yliopisto-mita-hauta-kertoo/ Lasten yliopiston yhteistyökumppanit LähiTapiola Etelä-Pohjanmaa, MLL Seinäjoen paikallisyhdistys ja Seinäjoen kaupunginkirjasto. Apila-kirjasto, Jaaksi-sali, Alvar Aallon katu 14.
Lasten yliopisto: Mitä hauta kertoo? -tapahtuma Seinäjoen pääkirjastossa
Etelä-Pohjanmaan kesäyliopisto, LähiTapiola Etelä-Pohjanmaa, MLL Seinäjoen paikallisyhdistys ja Seinäjoen kaupunginkirjasto.
Ylihärmän kirjastossa on ratsuväkiaiheisten postikorttien näyttely lokakuun ajan.
Ratsuväkiaiheisten postikorttien näyttely / Erkki Ylisippola
Tietokirjailija Toni Stenströmin esittelee kirjansa Puola ja Suomi –Yhteistyön historia. Pääkirjasto Apilan Jaaksi-salissa tiistaina 28.10. klo 16.30-18.00 Tilaisuus on ilmainen ja avoin kaikille. Yhteistyössä Seinäjoen Seudun Suomi-Puola yhdistys ja Seinäjoen kaupunginkirjasto Apila-kirjasto, Jaaksi-sali, Alvar Aallon katu 14.
Puola ja Suomi – Yhteistyön historia -tapahtuma Seinäjoen pääkirjastossa
Seinäjoen Seudun Suomi-Puola yhdistys ja Seinäjoen kaupunginkirjasto
Tervetuloa mukaan runoseikkailuun! RunoseikkailuLastenrunoilija Pia Krutsinin kanssa tutkitaan runokaupungin katuja, kuullaan kummia runouutisia, leikitään, loikitaan ja loruillaan. Tule kutittelemaan mielikuvituksesi täyteen laukkaan ja kokeilemaan yhdessä myös runon tekemistä! Tapahtuma on suunnattu lapsiperheille ja lapsenmielisille. Vapaa pääsy! Pia Krutsin on lastenrunoilija ja sanataidekasvattaja, jonka erityinen taito on runojen jumppaaminen. Pian kirjailijavierailuilla yleisö kutsutaan mukaan keksimään, riimittelemään, liikkumaan ja kuvittamaan. Pia asuu ja työskentelee Tampereella. Tapahtuma järjestetään yhteistyössä Lukukeskuksen 100 kirjastoa - tuhansia kohtaamisia -hanketta. Apila-kirjasto, Jaaksi-sali, Alvar Aallon katu 14.
Seinäjoen kaupunginkirjasto ja Lukukeskuksen 100 kirjastoa - tuhansia kohtaamisia -hanke
Koulutus on maksuton eteläpohjalaisille maatilayrittäjille
{"fi":"Ilmoittaudu viimeistään 23.10. täältä: https://projektit.seamk.fi/event/ensiapupaiva-maatilallisille-kauhajoella-3/","sv":"","en":""}
Käytännönläheinen koulutuspäivä ensiaputaitojen ja stressin hallinnan teemoista
Hei sinä maatilayrittäjä! Tule oppimaan, kuinka toimia ensiaputilanteissa ja kuinka hallita stressiä. Samalla saat viettää mukavan päivän kanssamme! Koulutuksen ohella pääset tutustumaan luonnonkauniilla paikalla sijaitsevaan hyvinvointikeskukseen ja rentoutumaan hyvän ruoan äärellä. Koulutus on maksuton eteläpohjalaisille matilayrittäjille. Koulutuksen jälkeen halukkailla on mahdollisuus osallistua omakustanteisesti ohjattuun kehonhuolto- ja rentoutushetkeen (hinta 15 €/hlö; toteutuu mikäli vähintään kymmenen ilmoittautuu mukaan). Ensiapupäivään mahtuu 20 ensiksi ilmoittautunutta. Päivän ohjelma: ☕ Aamukahvi ja inspiroiva hyvinvointiluento 🍽️ Lounas 🚑 Käytännön ensiaputaitojen harjoittelua 🧘Omakustanteinen jooga-hetki halukkaille Koulutus on osa Euroopan unionin osarahoittamaa Tulevaisuus maaseudulla -hankketta, jonka tavoitteena on edistää eteläpohjalaisten maatilayrittäjien hyvinvointi aja osaamista. Hanketta rahoittaa Euroopan unionin maaseuturahasto.
Seinäjoen Ammattikorkeakoulu, Tulevaisuus maaseudulla -hanke
Tietokirjailija, tiedetoimittaja ja suomentaja Markus Hotakainen on mitä sopivin luennoimaan Seinäjoella "Avaruuden pääkaupungissa". Hän on kirjoittanut tähtitieteestä, avaruustutkimuksesta ja luonnontieteistä vuodesta 1983 lähtien useisiin eri lehtiin ja julkaisuihin, myös kansainvälisiin. Kirjoja hän on julkaissut vuodesta 1999. Hotakaisen yli 30 teoksen tuotannosta valtaosa keskittyy Maan ulkopuolisiin asioihin avaruuden mahdollista älyä myöten, mutta hän on kirjoittanut myös säästä ja ilmastosta, energiantuotannon tulevaisuudesta ja tieteenhistoriasta sekä retkeilystä ja luonnosta. Populaarien tietokirjojen ohella Hotakainen on julkaissut niin harrastusoppaita ja oppikirjoja kuin selkokielisiäkin teoksia. Valtion tiedonjulkistamispalkinnon saanut Mars - myytistä maisemaksi (2005) ilmestyi Springer-kustantamon julkaisemana kirjoittajan omana käännöksenä "Mars: From Myth and Mystery to Recent Discoveries". Markus Hotakainen on toiminut myös kustannusalalla: toimituspäällikkönä WSOY:ssä ja kustannuspäällikkönä Karttakeskuksessa sekä jäsenenä Tähtitieteellisen yhdistyksen Ursan julkaisuryhmässä. Vuodesta 2008 lähtien Hotakainen on työskennellyt Kirjavelho-toiminimellä. Tietokirjailijoiden jäsen Hotakainen on ollut vuodesta 2004; tällä hetkellä hän on yhdistyksen varapuheenjohtaja. Marsista, tähdistä ja avaruudesta -tapahtumassa varataan luennon lisäksi aikaa ja mahdollisuuksia sananvaihtoon ja kysymyksiin, joita näin juhlallisista aiheista varmasti kehkeytyy. Tervetuloa tilaisuuteen! Yhteistyössä Suomen tietokirjailijat ry ja Seinäjoen pääkirjasto Apila-kirjasto, Jaaksi-sali, Alvar Aallon katu 14
Marsista, tähdistä ja avaruudesta -tapahtuma Seinäjoen pääkirjastossa
Suomen tietokirjailijat ry ja Seinäjoen pääkirjasto
Liput ennakkoon Tiketistä https://www.tiketti.fi/tapahtuma/110328 Liput ennakkoon 32 €, Selmun jäsenet 30 €, ovelta 35 €
{"fi":"Liput ennakkoon Tiketistä https://www.tiketti.fi/tapahtuma/110328 Liput ennakkoon 32 €, Selmun jäsenet 30 €, ovelta 35 €","sv":"","en":""}
Timo Rautiainen & Trio Niskalaukaus Rytmikorjaamolla perjantaina 3. lokakuuta!
Liput ennakkoon Tiketistä https://www.tiketti.fi/tapahtuma/110328 Timo Rautiainen & Trio Niskalaukaus tunnetaan uniikista raskaan rokin soundistaan. Yhtye perustettiin vuonna 1996 ja se teki huikean kahdeksan vuotta kestäneen uran suomalaisen raskaan rokin estradilla. Seitsemästä albumista neljä on ylittänyt kulta- tai platinarajan, ja myöskin live-esiintymisten suosio oli ennennäkemätön. Kokoonpanon tunnetuimpiin kappaleisiin kuuluvat esimerkiksi Nyt on mies!, Surupuku, Lumessakahlaajat, Rajaton rakkaus, Kylmä tila, Hyvä ihminen ja Suomi sata vuotta. Myytyjä albumeja on yli 130 000 kappaletta. Vuonna 2002 yhtye palkittiin peräti neljällä Emma-palkinnolla (Vuoden pop/rock-albumi, Vuoden albumi, Vuoden biisi sekä Vuoden yhtye). Joulukuussa 2004 yhtye jäi määrittelemättömän pituiselle keikkatauolle, kunnes noin kaksi vuotta myöhemmin kertoi uransa päättyneen lopullisesti. Helmikuussa 2017 yhtyeen keulahahmo Timo Rautiainen kertoi Soundille seuraavanlaisesti: ”Olen tehnyt 2000-luvun puolivälin jälkeen vaikka mitä: soolo- ja bändilevyjä, kaikenlaisia keikkoja, tv-sarjoja ja kesäteatteria. Olen myös opiskellut Kaustisella kansanmusiikkia. Toisin sanoen olen saanut tehdä kaikkia niitä asioita, joista haaveilin Niskalaukauksen loppuaikoina. Sitten kun häärii yli kymmenen vuotta kaiken muun parissa, saattaa se menneisyyskin näyttäytyä vähän erilaisena. Tulin jossakin vaiheessa miettineeksi, että mitä hyötyä luupäisestä ehdottomuudesta lopulta on. Että olenko tyytyväinen itseeni jos korisen vielä kuolinvuoteellakin, että eipähän tultu takaisin. Miksi minä välittäisin kasvojen menettämisestä? Että olette oikeassa, toitotin silloin monessa lehdessä, että tätä bändiä ei enää nähdä missään. Nyt se kuitenkin nähdään ja minut saa ihan vapaasti ristiinnaulita.” Kokoonpano julkaisi paluusinglensä Pitkän kaavan mukaan helmikuussa 2017. Kesäkuussa ilmestyi toinen single-lohkaisu, Suomi sata vuotta. Kummastakin kappaleesta julkaistiin myös video. Lokakuussa tuli vielä kolmas sinkku Isä ei jätä ja marraskuussa 2017 paluualbumi Lauluja Suomesta. Musiikin julkaisee Sakara Records. Timo Rautiainen & Trio Niskalaukaus palasi suurimmille festarilavoille kesällä 2018. Yhtyeen kuudetta studioalbumia nimeltään Mahdoton yhtälö ei tarvinnut odottaa onneksi pitkään. Heti alkuvuodesta 2020 julkaistiin ensimmäinen single Kolme vuotta sitten ja albumi heti perään maaliskuussa. Bändin keikoille paluuta on jälleen ehditty odottaakin. Vuoden 2019 aikana Timo Rautiainen & Trio Niskalaukaus teki vain yhden 10 esiintymisen lyhyen kiertueen, ja senkin poikkeuksellisesti akustisesti. Keväällä 2021 yhtyeelle ojennettiin kultalevyt kappaleiden Lumessakahlaajat (3 milj. striimausta) ja Suomi sata vuotta (2 milj. striimausta). Liput ennakkoon 32 €, Selmun jäsenet 30 €, ovelta 35 € K18 Ovet klo 20.00 21:30 Timo Rautiainen & Trio Niskalaukaus Ep-kalenterin tapahtuman loppumisaika on viitteellinen. Yleinen keikkojen kesto on noin 1-2 tuntia.
Timo Rautiainen & Trio Niskalaukaus @ Rytmikorjaamo
Maksuton, ikärajaton bingo, jossa ruokaa, juotavaa, anniskelua ja palkintoja voittajille!
Tervetuloa maksuttomaan ja ikärajattomaan bingoon, joka pidetään klo 15.30–16.30 Hetki areenalla! Tapahtumassa on myös myynnissä maittavaa ruokaa ja juotavaa, sekä lisäksi nautit anniskelusta että bingon ajan voimassa olevista houkuttelevista happy hour -tarjouksista. Bingo päättyy juuri ennen SJK-Ilves -peliä, joten voit nauttia hauskan pelin jälkeen myös jalkapallon huumasta. Tervetuloa mukaan nauttimaan hyvästä seurasta ja huikeasta tunnelmasta! Palkintojen arvot jopa 280€ Liput peliin löydät täältä: https://www.ticketmaster.fi/event/veikkausliiga-2025-sjk-ilves-410-lippuja/1112964248
A shared moment to make the case of Palestine visibility in Seinäjoki
Vasemmistonuoret järjestää nuorisokeskuksella (Puskantie 3) Palestiina-illan 5.10 klo 18.00-21.00. Tapahtumassa laitetaan palestiinalaista ruokaa ja keskustellaan Gazan sekä Lähi-Idän nykytilanteesta. Palestiinassa vallinneen kaksi vuotisen Isrealin hallituksen kansanmurhan ja vuosikymmeniä kestäneen piirityksen puitteissa on aika kokoontua keskustelemaan, kuinka Seinäjoki, Suomi ja yksittäiset ihmiset voivat auttaa hädässä olevia kriisien keskellä saavutttaaksemme inhimillisemmän maailman. Ihmisoikeudet ja kansainvälinen oikeus ovat kuitenkin yhdessä ajettavia asioita! Toivotamme jokaisen, jonka mielestä kansainvälinen oikeus ja solidaarisuus ovat tärkeitä arvoja, tervetulleeksi tapahtumaan. Kokoonnumme kuulemaan, miten ihmiset ympäri maailmaa auttavat palentiinalaisia tavoittamaan humanitaarisia tarpeita piiritettyjen rajojen sisälle Freedom Flotilla veneillä. Illan aikana kuulemme puhujia palestiinalaisverkosto Sumudilta, Vasemmistonuorilta sekä muslimitaustaisilta kokemusasiantuntijoilta. Tapahtumassa laitamme ruokaa Jenna ry:n avustuksella. 🍉🥘 Tapahtumassa on myynnissä @GraftsforGaza:n käsitöitä, joiden tuotot menevät Gazaan 📿 ⏱️Aikataulu: o Ovet aukeavat kello 18.00 o Tervetuliaispuhe klo 18.10 o Ruoanlaitto ja päivällisen valmistaminen klo 18.20 oPuheet klo 19.15 ~Vasemmistonuoret, Sumud, avointa keskustelua. o Syöminen ruoan valmistuessa o Crafts4Gazan käsityöt o Sulkeminen klo 21.00
Welcome to Seinäjoki for Palestine evening on Sunday, 5th of October at Nuorisokeskus, Puskantie 3. 🇵🇸 After two-year long genocide and decades of occupation by the Israel government in Palestinian areas and borders it’s time to gather to talk about how Seinäjoki can help and make affect to make this world more humane. We welcome everyone whom global justice and international solidarity is important to remember Palestinian people. We gather to listen how people across the World help them to get aid, food and water inside borders by Freedom Flotilla boats. We hear speeches from @sumud.fi - Palestinian network, The left youth and local people whose roots are in Muslim countries. We will cook food with help from Jenna ry 🍉🥘 There’s also a table for selling @crafts4gaza crafts. All profits will be donated to Gaza 📿 ⏱️ Schedule: o Doors open at 6 PM o Welcome speech at 6.10 PM o Cooking and making dinner at 6.20 PM o Speeches at 7.15 PM • The Left Youth, Sumud, open conversations. o Eating as the food gets ready o Selling Crafts4Gaza crafts o Closing at 9 PM
Tapahtuman osoite: Nuorisokeskus, Puskantie 3
Päivä lemmikkien tohtorina Lasten yliopisto luento 6–12-vuotiaille eläinlääkärin työstä kiinnostuneille. Mitä eläinlääkäri tekee ja miten lemmikkejä hoidetaan? Tule kuulemaan eläinlääkärin tarinoita ja kokeile itse, miltä tuntuu olla lemmikkien oma tohtori! Lapset pääsevät harjoittelemaan "rokotuksen" antamista omalle pehmolelulleen – ota oma pehmokaveri mukaan! Luennoitsijana Hippu Herrala, DVM, yrittäjä. Luento on maksuton. Ennakkoilmoittautuminen Etelä-Pohjanmaan kesäyliopiston sivuilla: https://epky.fi/kesayliopisto/kurssi/3073/lasten-yliopisto-paiva-lemmikkien-tohtorina/ Lasten yliopiston yhteistyökumppaneina LähiTapiola Etelä-Pohjanmaa, MLL Seinäjoen paikallisyhdistys ja Seinäjoen kaupunginkirjasto. Apila-kirjasto, Jaaksi-sali, Alvar Aallon katu 14.
Lasten yliopisto: Päivä lemmikkien tohtorina -tapahtuma Seinäjoen pääkirjastossa
Pohjalainen kirjallisuuspalkinto on Ilkka-Pohjalaisen, Etelä-Pohjanmaan Liiton ja Pohjanmaan Liiton jakama palkinto ansiokkaalle suomen- tai ruotsinkieliselle kaunokirjalliselle teokselle. Palkinto jaetaan joka toinen vuosi lähellä Aleksis Kiven päivää. Tilaisuus on avoin kaikille. Yhteistyössä Ilkka-Pohjalainen ja Seinäjoen kaupunginkirjasto. Apila-kirjasto, Lukuportaikko & Jaaksi-sali, Alvar Aallon katu 14.
Pohjalaisen kirjallisuuspalkinnon jakotilaisuus Seinäjoen pääkirjastossa
Ilkka-Pohjalainen ja Seinäjoen kaupunginkirjasto
Tyttöjen päivä -tapahtuma Maailman lapset ma 6.10. klo 17-18.30, Seinäjoen kaupunginkirjaston Jaaksi-sali. Aiheena Yksi maailma, monta tarinaa: tyttöjen elämä eri maissa. Esiintyjinä lehtori Pauliina Oja-Lipasti ja Maahanmuuttajaperheet Seinäjoella, maahanmuuttotyön koordinaattori Terhi Hunnakko. Tapahtumassa myös musiikkia. Järjestäjinä Seinäjoen soroptimistit ry ja Seinäjoen kaupunginkirjasto. Tilaisuus on kaikille avoin, tervetuloa! Apila-kirjasto, Jaaksi-sali, Alvar Aallon katu 14.
Maailman lapset -tapahtuma Seinäjoen pääkirjastossa
Seinäjoen soroptimistit ry ja Seinäjoen kaupunginkirjasto